  Виталий Пронин «Многонациональная Россия» фестивалез радъя Нациосын ужанъя федерал агентство Москваысь Правительстволэн юрттэмезъя. Ужрад кунамы улӥсь вань калыкъёсты огазеялоз Москваысь Поклонной гурезьын 12-тӥ июне. Россилэн нуналаз отын чузъяськозы ӟуч, армян, азербайджан, ингуш, армян но мукет калыкъёслэн кырӟанъёсы, соосты быдэстозы кутскись но тодмо луэм артистъёс. Праздник 11 часын кутскоз. Нуназе шорын Вормон Паркын кылзыны луоз туала шӧмъем калык кырӟанъёсты, нош вань мылкыд карисьёс тодмо артистъёсын валче яратоно кырӟанъёссэс этнокараоке дыръя быдэстыны быгатозы. Соку ик «Во весь голос» но «Страна, пой» крезьгуро конкурсъёсын вормисьёс сцена вылын воректозы. Профессиональной коллективъёс лезгинка эктонъя мастер-класс возьматозы, бӧрысь фестивале люкаськем калыкен валче кавказ эктонъёсты эктозы, котыртэме султыса. Фестивальлэн шорсюлмыз луоз яркыт но бадӟым концерт, сое нуозы актриса Яна Поплавская но композитор Зариф Норов. Ужрад кутскоз Россилэсь гимнзэ люкаськем калыкен валче быдэстон бордысен. Россиянъёсты ӟечкылалозы Сосо Павлиашвили, Анастасия Спиридонова, Анна Шульгина, «Голос» но «Голос. Дети» проектъёсысь артистъёс Арцвик, Радга Ханиева, Асер Насибов, Полина Богусевич, Эмиль Кадыров, «Премьер-Министр» группа. Фестиваль йылпумъяськоз этнодискотекаен. Нунал ӵоже вуз карозы пӧртэм выжы калыкъёслэн дӥсьёсынызы, чеберъяськон арбериосынызы, шудонъёсын но сиён-юонэн. Cергей Захаров  